በዘንድሮው የክረምት ወቅት ለሰብል ምርት የማይውል አንድም መሬት መኖር እንደሌለበት አቶ ብናልፍ አንዷለም ተናገሩ።
የፌዴራልና የአማራ ክልል የብልጽግና ፓርቲ የሥራ ኃላፊዎች በሰሜን ሸዋ ዞን የግብርና ሥራዎችንና ኢንዱስትሪዎችን ጎብኝተዋል።የኮሮና ቫይረስ ወረርሽኝ በብዙ ዘርፎች ተጽዕኖ እያሳደረ ይገኛል፡፡ በመጪው የመኸር እርሻ እና በሰብል ምርታማነት ላይ ሊያደርስ የሚችለው ተጽዕኖም ከስጋቶች መካከል ነው። ይህንን ለመቋቋም ደግሞ ሁሉንም መሬቶች በሰብል መሸፈንና የአርሶ አደሮችን ምርትና ምርታማነት ማሳደግ እንደሚገባ በሀገር ደረጃ አቅጣጫ ተቀምጧል። ሥራውን ለማበረታታትም የፌዴራልና የክልል የብልጽግና ፓርቲ የሥራ ኃላፊዎች በሃገሪቱ የተለያዩ ክፍሎች የመስክ ምልከታ እያደረጉ ይገኛሉ፡፡ ዛሬ ግንቦት 20/2012 ዓ.ም ደግሞ በአማራ ክልል ሰሜን ሸዋየብልጽና ፓርቲ ጽህፈት ቤት ኃላፊ አቶ ብናልፍ አንዷም ይህ ወቅት እጅግ ፈታኝ በመሆኑ ከዚህ ፈተና ማምለጥ የሚቻለው የጥንቃቄ ርምጃዎችን በመተግበር ነው ብለዋል፡፡ የኮሮና ወረርሽኝ በግብርና ሥራው ላይ ሊያሳድር የሚችለውን ተጽዕኖ ቀድሞ በመረዳት ሁሉም ርብርብ እያደረገ መሆኑንም ተናግረዋል፡፡ “በዘንድሮዉ የመኸር ወቅት የማይታረስ አንድም መሬት መኖር የለበትም፤ እንዲያውም ካሁን በፊት ሳይታረሱ ጾም ሲያድሩ የነበሩ መሬቶች ሁሉ መታረስ ይገባቸዋል” ብለዋል አቶ ብናልፍ፡፡